Mivel Franciaország tagja az automatikusan döntős „Öt Nagy“ országának, ezért a dalt az Eurovíziós Dalfesztiválon először a május 22-én rendezett döntőben versenyzett, de előtte a második elődöntő zsűris főpróbáján adták elő. A szavazás során a zsűri szavazáson összesítésben második helyen végeztek 248 ponttal (az Egyesült Királyságtól, Hollandiától, Írországtól, Németországtól, San Marinótól, Spanyolországtól, Svájctól és Szerbiától maximális pontot kaptak), míg a nézői szavazáson harmadik helyen végeztek 251 ponttal (Belgiumtól, Hollandiától, Portugáliától és Spanyolországtól maximális pontot kaptak), így összesítésben 499 ponttal a verseny második helyezettjei lettek. Utoljára harminc évvel ezelőtt, 1991-ben érték el ugyanezt a helyezést.